jkorsvik/nowiki_second_scrape_merged huggingface dataset:
Meitnerium

Meitnerium er et kunstig fremstilt radioaktivt grunnstoff med kjemisk symbol Mt og atomnummer 109.  


== Historie ==
Meitnerium ble første gang framstilt 29. august 1982 av en tysk forskergruppe under ledelse av Peter Armbruster og Gottfried Münzenberg ved GSI – Gesellschaft für Schwerionenforschung (Instituttet for forskning på tunge ioner) i Darmstadt, Tyskland. Forskerne bombarderte 209Bi med akselererte kjerner av 58Fe:

  
    
      
        
          
          
            83
          
          
            209
          
        
        
          B
          i
        
        +
        
          
          
            26
          
          
            58
          
        
        
          F
          e
        
        
        →
         
        
          
          
            109
          
          
            266
          
        
        
          M
          t
        
        +
        
          
          
            0
          
          
            1
          
        
        
          n
        
      
    
    {\displaystyle \,_{83}^{209}\mathrm {Bi} +\,_{26}^{58}\mathrm {Fe} \,\to \ \,_{109}^{266}\mathrm {Mt} +\,_{0}^{1}\mathrm {n} }
  Framstillingen av dette grunnstoffet viste at fusjonsteknikker kunne brukes i framstillingen av nye, tunge atomkjerner.
Meitnerium er oppkalt etter den østerrikske fysikeren og matematikeren Lise Meitner (1878 – 1968), og var en del av en kontrovers som omhandlet navnsettingen av grunnstoffene 101-109. The International Union of Pure and Applied Chemistry (IUPAC) brukte navnet unnilennium (etter de latinske ordene for 1, 0 og 9) og kjemisk symbol Une, som en midlertidig løsning fram til 1997, da navnekontroversen ble løst. Grunnstoffet fikk da navnet det har i dag.
Meitnerium har også vært kalt eka-iridium.


== Egenskaper ==
Meitnerium er et radioaktivt transisjonsmetall. Siden mindre enn 10 atomer har vært fremstilt, vites svært lite om de kjemiske og fysiske egenskapene. Det antas å være et sølvgrått fast stoff ved romtemperatur.


=== Isotoper ===
Hittil er 7 isotoper kjent eller beregnet, og alle er svært ustabile (og dermed radioaktive). De mest stabile er beregnet til å være: 279Mt med halveringstid 6 minutter, 265Mt med halveringstid 2 minutter, 273Mt med halveringstid 20 sekunder, 272Mt med halveringstid 10 sekunder, og 271Mt med halveringstid 5 sekunder. De resterende isotopene har halveringstider kortere enn 1 sekund.CAS-nummer: 54038-01-6


== Forekomst ==
Meitnerium forekommer ikke naturlig, men fremstilles kunstig i laboratorier.


== Anvendelse ==
Meitnerium har ingen anvendelse, bortsett fra i forskningssammenheng.


== Referanser ==


== Eksterne lenker ==
WebElements.com – Meitnerium
Apsidium – Meitnerium
Marius Renberg

Marius Renberg (født 29. november 1965) er en norsk grafisk designer og illustratør. 
Renberg gikk på Rudolf Steinerskolen i Oslo og er utdannet ved Statens Håndverks- og Kunstindustriskole samme sted og ved Kingston School of Polytechnics i London. Han er en av de mest brukte og billedlig siterte omslagsillustratører og grafiske designere i Norge i dag, både i eksklusive sammenhenger, blant annet for Gert Nygårdshaugs og alle Erik Fosnes Hansens bøker, og i den større ikonografi, som NRKs og Donald Ducks nye logoer og designprogram. 
Marius Renberg er to ganger innehaver av «Merket for god design», samt en rekke andre utmerkelser. 
I 2007 illustrerte han barneboka Tre vise dyr, skrevet av samboeren Angela Amoroso. Han har ellers illustrert blant annet Tom Egelands Den store spøkelsesboka (2015).


== Eksterne lenker ==
Marius Renbergs nettpresentasjon
Presentasjon som «Månedens illustratør» hos Norsk barnebokinstitutt i mai 2016 Arkivert 16. november 2018 hos Wayback Machine.
Orientalisme

Orientalisme, også kjent som orientalistikk, refererer ofte til det vitenskapelige studiet av orientalske eller østlige kulturer. Studiet, som omfatter samfunn, kultur, språk og folk, hadde sin storhetstid i kolonitiden.Mer generelt kan orientalisme referere til et vestlig, og gjerne stereotypt, syn på østlig kultur. Motsatsen til orientalisme er oksidentalisme.


== Orientalismen i henhold til Said ==
Ordet «orientalisme» brukes idag ofte for å beskrive en eurosentrisk virkelighetsbeskrivelse, der «den andre» ikke selv får forklare hva som skjer, men beskrives gjennom et vestlig/europeisk filter og virkelighetsforståelse. 
Denne bruken av ordet «orientalisme», stammer fra Edward Saids bok Orientalismen fra 1978, der han karakteriserer «orientalisme» som studiet av «det andre», og han kritiserer vestlige eksperter på Midtøsten for å legge eurosentriske kategorier til grunn for sin forståelse av området. Gjennom slike tolkninger av Midtøsten, og resten av Verden, som «den andre», som noe som stod i et motsetningsforhold til Vesten, mente Said, at slike forfattere rettferdiggjorde Vestens kolonisering og innblanding i resten av verden. Orientalisme, som studiet av Østen, behøver ikke å være eurosentrisk eller å være en pådriver for kolonisme og imperialisme. Etter at Said sin bok ble publisert, har ordet «orientalisme» blitt mindre brukt for å beskrive slike studier og ord som «område-studier» brukes i stedet.
Sentralt i orientalismen som tenkemåte står et hierarkisk forhold mellom den som ser og den som blir både sett og definert ut fra forestillingene til den som ser. Et hovedprinsipp sies å være det hierarkiske forholdet, basert på en serie dikotomier, mellom imperialister og kolonier, myndigheter og undersåtter, menn og kvinner, hvite og fargede, økonomisk akkumulasjon i vesten og utbytting i koloniene. 


== Referanser ==
Hundespann

Hundespann er en hundefører og to eller flere hunder spent inn for å trekke redskapet (vogn, pulk, slede m.m.).
Benevnelsen spann kommer av det tyske ordet spannen, som betyr å spenne for flere enn ett trekkdyr til et redskap, i den hensikt å trekke redskapet mellom to punkter. Begrepet ekvipasje stammer fra det franske uttrykket équiper, som egentlig betyr å utstyre seg med noe, i dette tilfellet med et hundespann (redskap og hunder).


== Historikk ==
Hundespann er brukt for jakt og reise for hundrevis av år. Så langt tilbake som det 10. århundre har dette vært en del av menneskelig kultur. (Coppinger, L.)Å sette opp et hundespann innebærer å velge lederhund, svinghunder og trekkrafthunder. Siberian Husky eller Alaskan Malamute er mest brukte trekkhund.


== Sleder ==

basket sled har en seng som ligger noen desimeter over snøen. Denne sledetypen brukes i dogsled racing. Sprint sled er ofte korte basketsleder. toboggan slede har flatt understell og overbygget seng, slik at sleden kan gli eller flyte i dyp snø. Freight sled er tyngre og stødigere enn sprintslede, og kan være toboggan eller basketslede. Begge disse sledetypene har meier som stikker ut bak slik at hundekjøreren kan stå på.
Komatik er en tradisjonell Inuitt slede, som brukes i Canada og Grønland. Disse er lange og med enten sitteplass eller liggeplass til hundekjøreren.
Pulk er en kort, flat slede brukt i Nordisk stil der hunden er koblet til sleden og hundekjøreren går på ski etter med et tau festet til pulken.
Roald Amundsen-ekspedisjonen brukte hundesleder for å nå Sørpolen.
A recent innovation i slededesign ble introdusert i 2004 Iditarod av Jeff King, som brukte en splitslede. Denne Tail Dragger, har basket-design med lastebrett bak og er åpen på midten. Hundekjøreren kan sitte på bak eller på midten.
Hundekjøring var prøvegren under 1932 Winter Olympics i Lake Placid, New York.


== Galleri ==

		
		
		
		


== Referanser ==
The Canadian Museum of Civilization – History of Dogsled mail in the Yukon


== Eksterne lenker ==
(en) Dogsleds – kategori av bilder, video eller lyd på Commons
Manuel Uribe

Manuel Uribe Garza (født 11. juni 1965 i Monterrey, død 26. mai 2014 samme sted) var en mann fra Monterrey i den meksikanske delstaten Nuevo León, som ble kjent gjennom medieoppmerksomhet og omtale i Guiness rekordbok som «verdens tykkeste mann». Han var et av de tyngste mennesker i verden da han veide 597 kilogram. Han fikk stor medieoppmerksomhet da han opptrådte på tv i januar 2006. I mars 2007 satte han seg som mål å gå ned 120 kilogram. Han opprettet siden et fond for å undervise meksikanske barn om ernæring og kosthold.
Den 28. oktober 2008 hadde han redusert vekten til 360 kilogram, det vil si en vektreduksjon på 237 kilogram.
Han døde av leversvikt 24. mai 2014.


== Referanser ==


== Eksterne lenker ==
(en) Manuel Uribe på Internet Movie Database
Andrew Sachs

Andrew Sachs (født Andreas Siegfried Sachs den 7. april 1930 i Berlin, død 23. november 2016) var en tysk-britisk skuespiller.
Sachs ble født i Berlin, men familien flyttet til England da han var åtte år gammel for å unnslippe nazistenes forfølgelse av jødene.Sachs er mest kjent for sin rolle som Manuel, den spanske kelneren i komiserien Hotell i særklasse (1975 og 1979). 
Fra 1984 til 1986 opptrådte Sachs som «Fader Brown » i en radioserie på BBC Radio. Serien var basert på historien til G.K. Chesterton. Sachs spilte også alle stemmene i den engelskspråklige versjonen av Jan Švankmajers versjon av Faust fra 1994. Sachs opptrådte også i en rekke TV-serier for barn.
I 2002 og i 2004 opptrådte Sachs som dr. John Watson i to sesonger av BBC Radios innspilling av de originale Sherlock Holmes-historiene, der Clive Merrison spilte den berømte detektiven. Serien ble kalt The Further Adventures of Sherlock Holmes, og har senere blitt lansert på CD og kassett.
I 2009 var han med i den legendariske såpeserien Coronation Street, og i 2015 hadde han en liten rolle i BBC-serien EastEnders.Han hadde også fortellerstemme i flere TV- og radiodokumentarer, og leste inn en rekke lydbøker. 
Sachs var gift med Melody Lang, som opptrådte i episoden «Basil the Rat» av Hotell i særklasse, der hun spilte «Mrs. Taylor». Andrews stesønn er John Sachs, DJ i Capital Radio og kommentator i TV-programmet Gladiators.


== Referanser ==


== Eksterne lenker ==
(en) Andrew Sachs på Internet Movie Database 
(sv) Andrew Sachs i Svensk Filmdatabas 
(fr) Andrew Sachs på Allociné 
(en) Andrew Sachs på AllMovie 
(en) Andrew Sachs hos Rotten Tomatoes 
(en) Andrew Sachs hos The Movie Database 
(en) Andrew Sachs hos Behind The Voice Actors
Hauptmann

Hauptmann er en tysk lederbenevnelse eller offisersgrad som for offisersgradens vedkommende oversettes til kaptein. Benevnelsen brukes som offisersgrad i den tyske, østerrikske og sveitsiske hæren. Den første delen, «haupt», betyr «hoved» på tysk, slik at graden kan oversettes med «hovedmann», noe som etymologisk tilsvarer bakgrunnen for ordet kaptein som kommer fra latin: «caput» som betyr «hode/hoved»; tilsvarende norsk «høvedsmann», . 
Benevnelsen kan også bli brukt for å benevne en formann eller lignende leder i et strukturert hierarki, som Feuerwehrhauptmann er i Østerrike en brannmester, leder av et brannlag/vaktskift, mens benevnlsen Räuberhauptmann er en leder for en ransgjeng. 
I Østerrike finnes det også offisielle titler som Landeshauptmann (delstatsguvernør), Bezirkshauptmann, Burghauptmann og Berghauptmann. 
I Sachsen under Weimarrepublikken ble titlene Kreishauptmann og Amtshauptmann benyttet om høyere offentlige tjenestemenn.


== Eksterne lenker ==
Deutsches Wörterbuch, Hauptmann
Johan Christian Lund

Johan Christian Lund (født 6. desember 1830 i Kristiansand, død 22. juli 1906 i Oslo) var en norsk lege. Han er kjent for å ha vært den første som skrev om den sykdommen som nå kalles Huntingtons sykdom, men som på folkemunne ofte er blitt kalt Setesdalsrykkja. 
Lund var sønn til en kjøpmann i Kristiansand. Han fullførte medisinstudier i Christiania i 1856 og arbeidet som kandidat ved Rikshospitalet i Oslo. Høsten 1857 dro han til Hvaler hvor han var distriktslege i ett år. Johan Christian Lund ble utnevnt til distriktslege i Setesdal den 8. juni 1858. Johan Christian Lund var distriktslege i Setesdal i 11 år. I 1868 skrev han en lang utredning om  "Sundhetstilstanden i Sætersdalen". I denne avhandlingen beskriver han for første gang den arvelige sykdommen, kalt "Rykkja" eller "Setesdalsrykkja". Den amerikanske legen Huntington beskrev sykdommen flere år senere. Sykdommen ble i en kortere periode kalt "Huntington-Lund Chorea", men Lund-navnet forsvant senere. Lund sluttet som distriktslege i Setesdal  i 1869. Han flyttet til Mandal, hvor han hadde praksis i ett år. Siden var han også lege på Vigsnes Kobberverk på Karmøy. Fra 1872 var han "distriktslæge i Hedemarken" og familien flyttet til Stange på Hedmark.  Lund ble pensjonist i 1905. 


== Bibliografi ==
Om Koldfeberepidemien i Hvaløernes Præstegjeld. I Beretning om Sundhedstilstanden m.m. i Norge i 1857, pp. 97-98.
Chorea Sti Viti i Saetersdalen. Uddrag af Distriktslæge J. C. Lunds Medicinalberetning for 1860. Beretning om Sundhedstilstanden m.m. i Norge i 1860, pp. 137-138. Lund-Huntington chorea.
Om Sætersdalen. Beretning om Sundhedstilstanden m.m. i Norge i 1868, pp. 163-168.
Om de sanitære Forhold ved Vigsnæs kobberværk på Karmøen. Beretning om Sundhedstilstanden m.m. i Norge i 1871, pp. 162-163.


=== Om Lund ===
Stien R: The history of the hereditary progressive chorea in Norway and Johan Christian Lund and his contribution to the understanding of this disease. In: Boucher M, Broussole E (eds): History of Neurology. Fondation Marcel Merieux. Lyon 1991; 69-74.
Stien R: Johan Christian Lund and his contribution to the history of Chorea hereditaria progressiva. 3rd European meeting on the history of neurology. Annecy 1991; Abstract: 2.


== Referanser ==


== Eksterne lenker ==
Who named it sin artikkel om Lund (engelsk)
Huntington's disease: What we learned from the original essay Pdf-fil
KÍ Klaksvík

Klaksvíkar Ítróttarfelag, også kjent som KÍ Klaksvík er en færøysk fotballklubb fra byen Klaksvík på øya Borðoy, som er den største øya av Norðoyar. Klubben ble grunnlagt den 24. august 1904 og lagets draktfarger er helblå med hvit underdel, mens bortedraktene er helhvite. KÍ Klaksvík spiller for øyeblikket i den øverste divisjonen Effodeildin, og spiller sine hjemmekamper på Djúpumýra. Nåværende trener er Eyðun Klakstein.
Klubben er historisk sett en av Færøyenes største klubber, og har vunnet det færøyske seriemesterskapet 18 ganger, senest i 2019-sesongen. KÍ Klaksvík har også vunnet den færøyske fotballcupen Løgmanssteypið fem ganger, senest i 2016. Klubben har også deltatt i europeisk sammenheng ved flere anledninger, blant annet i Mesterligaen (1992/1993 og 2000/2001), Cupvinnercupen (1995/1996) og UEFA-cupen (1997/1998, 1999/2000, 2002/2003 og 2003/2004), men uten å kvalifisere seg videre til sluttspill.


== Meritter ==
Effodeildin (20): 1942, 1945, 1952, 1953, 1954, 1956, 1957, 1958, 1961, 1966, 1967, 1968, 1969, 1970, 1972, 1991, 1999, 2019, 2021, 2022
Løgmanssteypið (5): 1966, 1967, 1990, 1994 og 1999


== Kjente spillere med tilknytting til klubben ==
 Denni Conteh
 Atli Danielsen
 Rógvi Jacobsen
 Todi Jónsson
 Jákup Nolsøe Mikkelsen
 Allan Mørkøre
 Kurt Mørkøre
 Ole Erik Midtskogen


== Eksterne lenker ==
(fo) Offisielt nettsted 
(en) KÍ Klaksvík – kategori av bilder, video eller lyd på Commons 
Spillerstall fra Transfermarkt
.mw

.mw er Malawis nasjonale toppnivådomene (ccTLD) for internett.
I 2002 anbefalte IANA at administrasjonen av domenet ble overført til Malawi Sustainable Development Network Programme fra Computer Solutions LTD


== Registrering ==
I tillegg til registrering direkte på andre nivå er det også mulig å registrere på tredje nivå under disse kategoriene. Beskrivelsene av hvilken type organisasjon de forskjellige domenene er ment for er for en stor del rådgivende, og de blir ikke håndhevd.

ac.mw – Akademiske institusjoner
co.mw – Kommersielle selskaper
com.mw – Alternativ for kommersielle selskaper
coop.mw – Kooperative sammenslutninger
edu.mw – Akademiske institusjoner
gov.mw – Forbeholdt regjering, fortrinnsvis Malawis regjering
int.mw – Internasjonale traktat organisasjoner
museum.mw – Museer, historiske-, dokumentasjons- eller utstillingsorganisasjoner
net.mw – Nettverksorganisasjoner
org.mw – Non-profit organisasjoner


== Se også ==
Domenenavn
Landskoder (internett)
Toppnivådomene


== Referanser ==


== Eksterne lenker ==
IANA .mw whois informasjon
Registreringsnettsted for .mv domenet
4,6 x 30 mm

4,6 x 30 mm er en patron for maskinpistol.


== Bruk ==
Patronen blir hovedsakelig produsert for maskinpistolen Heckler & Koch MP7 som er et våpen med redusert vekt, høyere presisjon og gjennomslagskraft, spesielt mot kroppspansring, enn tradisjonelle maskinpistoler. I tillegg til MP7 finnes det to andre våpen som bruker kaliberet; pistolen Heckler & Koch UCP og maskinpistolen Brugger & Thomet MP-9.Patronen er i Norge forbudt ved navn for sivile.


== Gjennomslagskraft ==
Inntrengning i gelatinblokk etter 50 m: 280 mm
Energi etter å ha trengt gjennom 1,6 mm titan og 20 lag med kevlar på 50 meter: 220 Joule
Energi etter å ha trengt gjennom 1,6 mm titan og 20 lag med kevlar på 100 meter: 115 Joule


== Tilsvarende patroner ==
Et sammenlignbart kaliber er 5,7 x 28 mm, produsert for FN P90.


== Se også ==
Liste over patrontyper


== Referanser ==
Liste over norske sciencefictionbøker

Liste over norske sciencefictionbøker.
Dette er en liste over science fiction-romaner og novellesamlinger skrevet av norske forfattere. Som utvelgelseskriterium gjelder at:

verket er en bok av en kjent norsk forfatter
verket er av forfatteren eller andre i skrift omtalt som science fiction eller tilhørende en undersjanger av science fiction (f.eks framtidsfortelling, alternativ historie, tidsreise mm.)Listen inneholder ikke:

Science fiction ikke publisert i bokform.
Novellesamlinger hvor bare en liten del av innholdet er science fiction.
Barnebøker.
Rene eventyr og fantasy-bøker.
Egentutgitte bøker.


== Bokliste ==


== Kilder ==
Øyvind Eide: Fabelprosa : Science Fiction og Fantasy på norsk – AL Biblioteksentralen, 1992
Einar Gjærevold: Bibliografi over norsk fantastisk litteratur 1972-1984 – hovedoppgave, Statens bibliotekhøgskole, 1985
Ola Strøm: Science fiction av norske forfattere (1719 – 1971) (i Malstrøm – Gyldendal, 1972)
Willy Dahl: Dødens fortellere, kapitlet «Norske revolusjoner» – Eide, 1993
Palaeosetidae

Palaeosetidae er en liten familia av små sommerfugler som hører til overfamilien rotetere (Hepialoidea). Av de sju kjente artene lever én i Colombia, de andre er funnet i Sørøst-Asia fra Assam og østover til Australia. Som hos andre medlemmer av Hepialoidea har de voksne insektene tilbakedannede munndeler og tar ikke næring til seg. Lite er kjent om biologien deres, men arten Ogygiodes caliginosa, som lever på Taiwan, danner svermer om ettermiddagen, der 10 – 20 hanner svermer sammen. Slike svermer er vanlige blant annet mellom fluer og mygg, men ganske sjeldne blant sommerfugler.


== Systematisk inndeling ==

Ordenen sommerfugler, Lepidoptera Linnaeus, 1758
Gruppen Glossata – Homoneura
Gruppen Coelolepida
Gruppen Myoglossata
Gruppen Neolepidoptera
Underordena Exoporia
Overfamilien Rotetere, Hepialoidea
Familien Palaeosetidae
Osrhoes coronta Druce, 1900  – Colombia
Palaeoses scholastica Turner, 1922  – Sørøst-Asia
Genustes lutata Turner, 1922  – Sørøst-Asia
Slekten Ogygioses Issiki & Stringer, 1932  – Sørøst-Asia
Ogygioses caliginosa Issiki & Stringer, 1932
Ogygioses eurata Issiki & Stringer, 1932
Ogygioses issikii Davis, 1995
Ogygioses luangensis Kristensen, 1995


== Kilder ==
Palaeosetidae på Tree of life: [1]
Australian Moths Online - Palaeosetidae [2]
Kuroko, H. (1990) Preliminary ecological notes on Ogygioses caliginosa Issiki & Stringer (Palaeosetidae). Bull. Sugadaira Montane Res. Sta. 11: 103-104. [3]
Bilde av Oxygioses issikii


== Eksterne lenker ==
(en) Palaeosetidae i Encyclopedia of Life 
(en) Palaeosetidae i Global Biodiversity Information Facility 
(en) Palaeosetidae hos NCBI 
(en) Kategori:Palaeosetidae – bilder, video eller lyd på Wikimedia Commons 
Palaeosetidae – detaljert informasjon på Wikispecies
Porticus Octaviae

[Skal ikke forveksles med Porticus Octavia.)Porticus Octaviae (Octavias portal; italiensk: Portico di Ottavia) er en bygningsdel i Roma som stammer fra oldtiden. 
Bygningen ble reist rundt år 27 f.Kr. av keiser Augustus i sin søster Octavia den yngres navn, rundt templene til Jupiter og Juno, rett ved Marcellusteateret.
Ifølge Dio Cassius ble det bygget etter 33 f.Kr. av bytter etter krigen i Dalmatia. Det brant i år 80 og gjenoppbygget, sannsynligvis av Domitian, men brant igjen i 203 og gjenoppbygget av Septimius Severus og Caracalla. Den var dekket av marmor og var fylt med kunstskatter. 

I tillegg til templene inneholdt den lukkede anlegget et bibliotek reist av Octavia til minne av hennes sønn Marcellus, en såkalt kuria og en militær enhet. Det er usikkert om disse delene var ulike deler av samme bygning, eller separate bygninger. Det er sannsynlig at senatet holdt sine møter i kuriaen. Plinius den eldre kalte anlegget Octaviae opera.
I middelalderen ble anlegget redusert til et fiskemarked, og dette varte helt fram til slutten av 1800-tallet. Rollen som fiskemarked blir husket gjennom navnet på den tilhørende kirken Sant'Angelo in Pescheria (italiensk for St. Angelus i fiskemarkedet).


== Eksterne lenker ==
(en) Portico di Ottavia (Rome) – kategori av bilder, video eller lyd på Commons 
(en) Portico di Ottavia – galleri av bilder, video eller lyd på Commons 
(en) Presentasjon
Fotgjengerovergang

Fotgjengerovergang eller gangfelt er en del av en vei, oppmerket og ment for fotgjengere som skal krysse veien. I Norge gir oppmerking og skilting fotgjengeren prioritet, mens ferdselen langs veien får vikeplikt. Fotgjengere har vikeplikt for sporvogn, selv om de befinner seg i en fotgjengerovergang når de krysser veien. Syklister har vikeplikt for kjørende, jfr. Trafikkreglene §19.2.Etter dagens regler er overganger merket med skiltet gående mann som varsel før overgangen og som informasjonsskilt ved overgangen. Noen steder er der egne trafikklys med signaler både til gående og kjørende («Grønn og rød mann»). I tillegg bruker kjørebanen å være merket med brede striper der gående skal krysse.
I de seneste årene er det satt i gang forsøk med andre måter å markere gangfelt på. I kombinasjon med fartshumper har vi fått opphøyde gangfelt. Grunnen er at det skjer en del påkjørsler i gangfelt. I mange tilfeller tenker veimyndighetene at disse kunne vært unngått ved senket hastighet.
I motsetning til mange andre land har norske trafikkregler intet forbud mot å krysse gater og veier utenom oppmerket gangfelt. Slik kryssing skal ikke foregå til fare, hinder eller sjenanse for annen trafikk – det kan medføre reaksjoner fra myndighetene. I andre land er rågjengeri en forseelse.


== Referanser ==
KA Arbeidsgiverorganisasjon for kirkelige virksomheter

KA Arbeidsgiverorganisasjon for kirkelige virksomheter  er en arbeidsgiver- og interesseorganisasjon for virksomheter med kirkelig forankring. KA har som formål å ivareta medlemmenes felles interesser og yte dem service i deres virksomhet.


== Medlemmene i KA ==
Den norske kirkes rådsorganer og enheter under disse. Kristne kirker, trossamfunn og menigheter og organer/enheter under disse. Virksomheter med et kirkelig/kristelig formål. Diakonale, pedagogiske og øvrige virksomheter med kirkelig forankring. 


== KAs oppgaver ==
KA bistår sine medlemmer arbeidsgiverspørsmål, økonomiske spørsmål, lover og regelverk, styring og ledelsesutvikling, oppgave- og ansvarsdeling, forvaltnings- og organisasjonsutvikling, virksomhets- og kvalitetsutvikling, strategi- og planarbeid og innenfor opplæring og informasjon. 


== Organisering ==
KAs øverste organ er landsrådet.
KAs styre er ansvarlig for driften, mens en kontrollkomité skal føre kontroll med at organisasjonen og styret følger lover og regler, samt organisasjonens egne vedtekter, som til en hver tid gjelder.
Organisasjonen har også en valgkomité som skal foreslå medlemmer av styre og kontrollkomité til landsrådet.


== Eksterne lenker ==
KA Arbeidsgiverorganisasjon for kirkelige virksomheter